**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO, ESANČIO MOLĖTŲ R. SAV., ALANTOS SEN., nAUJASODŽIO K., IŠNUOMOJIMO viešojo KONKURSO BŪDU**

2015 m. spalio 29 d. Nr. B1-232

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 3, 7, 8 ir 9 punktais, atsižvelgdama į Molėtų rajono savivaldybės administracijos 2015 m. spalio 27 d. raštą Nr. B88-12 „Dėl nenaudojamo savivaldybės nekilnojamojo turto“,

Molėtų rajono savivaldybės taryba n u s p r e n d ž i a išnuomoti viešojo konkurso būdu 5 (penkerių) metų laikotarpiui Molėtų rajono savivaldybei nuosavybės teise priklausančias ir šiuo metu Molėtų rajono savivaldybės administracijos patikėjimo teise valdomas, bet įstaigos veiklai nenaudojamas vaikų darželio 80,36 kv. m ploto patalpas (plane pažymėtos 1-51, 1-52, 1-53, 1-54, unikalus numeris 6297-9002-8017), esančias Molėtų r. sav., Alantos sen., Naujasodžio k., verstis kirpyklų ir kitų grožio salonų veikla. Pradinė 1 (vieno) kv. m nuomos kaina mėnesiui – 0,17 Eur.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys